Temeljem Odluke o financiranju troškova izobrazbe o sigurnom rukovanju i pravilnoj primjeni pesticida (osnovna i dopunska izobrazba) („Službeni vjesnik Varaždinske županije“ broj 18/25) objavljuje se sljedeći:

**JAVNI POZIV**

**za podnošenje zahtjeva za financiranje troškova izobrazbe o sigurnom rukovanju i pravilnoj primjeni pesticida (osnovna i dopunska izobrazba)**

I.

Predmet ovog Javnog poziva je prikupljanje zahtjeva polaznika vezanih za pohađanje programa izobrazbe, odnosno polaganje ispita o sigurnom rukovanju s pesticidima i pravilnoj primjeni pesticida (osnovni tečaj za osobe koji prvi puta polažu ispit i dopunski tečaj za osobe koje imaju položen ispit, a treba im obnova), a koji su vlastitim financijskim sredstvima podmirili troškove navedenih izobrazbi.

Korisnici financiranja troškova izobrazbe o sigurnom rukovanju i pravilnoj primjeni pesticida su mještani koji imaju prebivalište na području Općine Vidovec, uz uvjet da nemaju dugovanja prema Općini Vidovec.

II.

Zahtjev za financiranje troškova izobrazbe podnosi se Jedinstvenom upravnom odjelu Općine Vidovec, a uz njega se obavezno prilaže sljedeća dokumentacija:

 - preslika osobne iskaznice podnositelja zahtjeva,

- dokaz o izvršenom plaćanju troškova izobrazbe,

- podaci o bankovnom računu podnositelja zahtjeva u IBAN konstrukciji

III.

Podnositeljima zahtjeva koji udovoljavaju uvjetima ovog Poziva Jedinstveni upravni odjel Općine Vidovec izvršit će isplatu iznosa troškova izobrazbe na bankovni račun podnositelja zahtjeva.

Sve dodatne informacije o ovom Javnom pozivu mogu se mogu se zatražiti, kontakt, tel.741-201 ili e-mail: procelnik@vidovec.hr.

KLASA: 320-02/25-01/02

URBROJ:2186-10-03/1-25-01

U Vidovcu, 06. ožujka 2025.

Jedinstveni upravni odjel